**STANOVY**

**OBČIANSKEHO ZDRUŽENIA**

**Článok 1**

**Názov a sídlo združenia**

1. Názov občianskeho združenia:

**Občianske združenie Agátik-veselá škôlka**

(ďalej OZ Agátik-veselá škôlka)

1. Sídlo občianskeho združenia:

**Agátová 637, 031 04 Liptovský Mikuláš**

**Článok 2**

**Ciele združenia**

1. . Ciele občianskeho združenia sú aktívne napomáhať najmä :

a) pri skvalitňovaní výchovno-vzdelávacieho procesu

b) pri riešení výchovných, výučbových, vzdelávacích a prevádzkových

problémov

c) zhromažďovať námety, pripomienky a požiadavky rodičov týkajúce sa

výchovy, výučby a vzdelávania detí a spolupracovať pri ich riešení

d) finančne pomáhať pri nákupe a získavaní nových učebných pomôcok

a literatúry

e) finančne a organizačne pomáhať pri skvalitnení a skrášľovaní vnútorných

priestorov a vonkajšieho prostredia – školského dvora

f) finančne pomáhať pri nákupe nových hračiek

g) finančne a organizačne pomáhať pri zabezpečení kultúrnych, vzdelávacích

a športových aktivít pre deti materskej školy

h) poskytovať finančné prostriedky na úhradu cestovného pre deti na výlet,

exkurziu, kultúrne podujatia a športové aktivity

1. . Občianske združenie bude vyvíjať všetky aktivity v súlade s právnymi predpismi, morálnymi a etickými princípmi za účelom naplnenia všetkých cieľov združenia*.*

**Článok 3**

**Členstvo**

1. Členmi OZ Agátik-veselá škôlka môžu byť rodičia, alebo iní zákonní zástupcovia, ak ich dieťa navštevuje Materskú školu Agátová 637, Liptovský Mikuláš a pedagogickí zamestnanci Materskej školy Agátová 637, Liptovský Mikuláš delegovaní vedením MŠ, ktorí súhlasia so stanovami OZ Agátik-veselá škôlka.
2. Členstvo vzniká uhradením členského príspevku a vyplnením prihlášky, v ktorej osoba žiadajúca o členstvo prehlási, že súhlasí so stanovami OZ Agátik-veselá škôlka. Pedagogickí zamestnanci sú oslobodení od platenia členského príspevku.
3. Výšku členského schvaľuje valné zhromaždenie.
4. Členstvo zaniká odchodom dieťaťa z materskej školy.
5. Členstvo zaniká vystúpením, úmrtím, ukončením pracovného pomeru alebo vylúčením.
6. Vystúpiť môže člen kedykoľvek na základe písomného oznámenia. O vylúčení rozhoduje výkonný výbor OZ Agátik-veselá škôlka, ak člen poruší stanovy, poškodí dobré meno OZ Agátik-veselá škôlka, alebo nezaplatí členský príspevok do konca kalendárneho roka, ktorého sa členský príspevok týka.
7. Členstvo zaniká zánikom občianskeho združenia.

**Článok 4**

**Práva a povinnosti člena**

1. Členovia OZ Agátik-veselá škôlka majú právo:

a) podieľať sa a činnosti a aktivitách OZ Agátik-veselá škôlka

b) byť informovaný o činnosti OZ Agátik-veselá škôlka

c) zúčastňovať sa Valného zhromaždenia a na zasadnutiach Výkonného výboru

d) voliť a byť volený do orgánov a za funkcionárov OZ Agátik-veselá škôlka

e) podávať podnety, sťažnosti týkajúce sa výchovy a vzdelávania detí

f) riešiť v spolupráci s vedením MŠ, jej pedagogickými zamestnancami,

zamestnancami, ako aj orgánmi OZ Agátik-veselá škôlka zásadné otázky

spolupráce rodiny a školy

1. Členovia OZ Agátik-veselá škôlka majú povinnosť:

a) dodržiavať stanovy OZ Agátik-veselá škôlka a iné rozhodnutia prijaté

výkonným výborom a valným zhromaždením, s ktorými boli oboznámení

b) každoročne zaplatiť členský príspevok za každý príslušný kalendárny rok

vo výške schválenej valným zhromaždením

c) aktívne sa zúčastňovať na aktivitách občianskeho združenia pri napĺňaní

jeho cieľov

d) chrániť majetok občianskeho združenia a jeho dobré meno

**Článok 5**

**Orgány občianskeho združenia**

Orgánmi OZ Agátik-veselá škôlka sú:

1. **valné zhromaždenie**

* je najvyšším orgánom občianskeho združenia
* je tvorené všetkými členmi združenia
* schvaľuje stanovy občianskeho združenia, ich zmeny a doplnky
* prijíma výročnú správu o činnosti OZ Agátik-veselá škôlka, rozpočet a správu o hospodárení združenia
* volí a odvoláva členov orgánov OZ
* prerokováva rozpočet a správu o hospodárení združenia
* schvaľuje členský príspevok na príslušný kalendárny rok
* prerokováva správu o činnosti revíznej komisie
* rozhoduje o zlúčení a zániku občianskeho združenia

1. **výkonný výbor**

* riadi činnosť OZ Agátik-veselá škôlka
* je za svoju činnosť zodpovedný najvyššiemu orgánu
* zasadá 4 až 6-krát ročne v školskom roku, prípadne podľa potreby
* jeho členmi sú delegovaní pedagogickí zamestnanci a majú rovnaké práva aj povinnosti ako členovia volení do Výkonného výboru Valným zhromaždením
* na jej zasadnutia sa prizýva vedenie materskej školy, ale môžu sa na ňom zúčastniť aj pedagogickí zamestnanci, ostatní zamestnanci, ako aj ostatní členovia valného zhromaždenia, ak prejavia o túto účasť záujem.
* rozhodnutia výkonného výboru sú pre členov občianskeho združenia záväzné
* volí spomedzi seba predsedu, tajomníka a hospodára.

Predseda:

* je štatutárnym orgánom občianskeho združenia
* má kompetenciu zastupovať OZ Agátik-veselá škôlka pri rokovaní s vedením školy, zástupcami iných organizácií
* z pozície štatutára zabezpečuje legislatívne procesy nevyhnutné na činnosť OZ Agátik-veselá škôlka
* valné zhromaždenie môže zvolať predseda OZ Agátik-veselá škôlka aj vtedy, ak o to požiada vedenie školy, pedagogický zamestnanci, alebo skupina rodičov vo veci, ktorá nestrpí odklad
* je zodpovedný za úzky kontakt s MŠ Agátik a plnenie plánu spolupráce
* koordinuje prácu orgánov OZ Agátik-veselá škôlka
* má spoludispozičné právo k účtu OZ Agátik-veselá škôlka

Tajomník:

* vedie zápisnice z rokovaní valného zhromaždenia
* v neprítomnosti štatutára vedie zasadnutia orgánov občianskeho združenia
* môže zvolať valné zhromaždenie a výkonný výbor, ak ho tým poverí štatutár
* má spoludispozičné právo k účtu OZ Agátik-veselá škôlka

Hospodár:

* vedie hospodársku agendu OZ Agátik-veselá škôlka
* je zodpovedný za jej správnosť a hospodárne vynakladanie

so zverenými prostriedkami

* má spoludispozičné právo k účtu OZ Agátik-veselá škôlka
* 1x ročne predkladá výkonnému výboru, revíznej komisií

a valnému zhromaždeniu OZ Agátik-veselá škôlka správu o hospodárení OZ Agátik-veselá škôlka (spravidla za uplynulý školský rok na prvom valnom zhromaždení v novom školskom roku)

* dbá na to, aby sa použili prostriedky z dane príjmu do konca nasledujúceho roku, v ktorom mu bol podiel zaplatenej dane poukázaný
* 1x ročne predkladá na doplnenie a schválenie valnému zhromaždeniu OZ Agátik-veselá škôlka návrh čerpania rozpočtu na nový školský rok – podľa návrhu vypracovaného výkonným výborom občianskeho združenia

1. **revízna komisia**

- kontrolný orgán OZ Agátik-veselá škôlka

* tvoria ju traja členovia volení valným zhromaždením
* členstvo v revíznej komisii je nezlučiteľné s členstvom

vo výkonnom výbore občianskeho združenia

* zodpovedá za svoju činnosť Valnému zhromaždeniu
* dozerá nad dodržaním stanov občianskeho združenia
* dbá na súlad medzi rozhodnutiami orgánov občianskeho združenia a stanovami občianskeho združenia a vnútorných predpisov
* posudzuje ročnú správu o činnosti združenia, návrh rozpočtu, správu o hospodárení združenia vypracovanú tajomníkom OZ Agátik-veselá škôlka

**Článok 6**

**Zásady hospodárenia**

1. Občianske združenie zabezpečuje svoju činnosť a hospodári so svojim majetkom. Majetok slúži len na napĺňanie cieľov OZ Agátik-veselá škôlka a na jeho ďalší rozvoj.
2. OZ Agátik-veselá škôlka hospodári podľa schváleného rozpočtu, ktorý schvaľuje valné zhromaždenie. Rozpočet obsahuje všetky rozpočtové príjmy a výdavky, pričom sa zostavuje a schvaľuje na príslušný školský rok.
3. Za hospodárenie zodpovedá výkonný výbor, ktorý vykonáva kontrolu platenia členských príspevkov.
4. Majetok OZ Agátik-veselá škôlka tvoria: členské príspevky, dary a príspevky fyzických a právnických osôb, príjmy podielu zaplatenej dane, úroky z finančných prostriedkov vo finančnom ústave, výnosy zo vzdelávacích a spoločenských akcií.
5. Hospodárenie občianskeho združenia sa plánuje a realizuje vždy len v súlade s platnými právnymi predpismi Slovenskej republiky.

**Článok 7**

**Zánik Občianskeho združenia**

1. O zániku OZ Agátik-veselá škôlka rozhoduje valné zhromaždenie
2. OZ Agátik zaniká dobrovoľným rozpustením alebo zlúčením s iným združením. Ak zaniká rozpustením, výkonný výbor určí likvidátora. Pri likvidácii OZ Agátik-veselá škôlka sa najprv uhradia všetky záväzky združenia. Likvidačný zostatok OZ Agátik-veselá škôlka sa musí použiť výlučne na školské účely Materskej školy Agátová 637, Liptovský Mikuláš.
3. Likvidátor oznámi zánik združenia do 15 dní Ministerstvu vnútra SR po skončení likvidácie.

**Článok 8**

**Záverečné ustanovenia**

1. Práva a povinnosti členov a činnosť občianskeho združenia neupravené stanovami sa riadia právnymi predpismi platnými na území Slovenskej republiky.
2. Stanovy OZ Agátik-veselá škôlka nadobúdajú platnosť dňom schválenia Prípravného výboru.
3. Občianske združenie vzniká dňom registrácie na MV SR.

V Liptovskom Mikuláši 10.7.2017